

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/25-10/3

URBROJ: 238-10-02/25-38

Ivanić-Grad, 19. studenoga 2025.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedl****og Odluke o visini poreznih stopa godišnjeg poreza**

**na dohodak**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22, 05/25), gradonačelnik Grada Ivanić-Grada utvrdio je prijedlog

**O D L U K E**

**o visini poreznih stopa godišnjeg poreza na dohodak**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Tamara Mandić, pročelnica Upravnog odjela za financije i proračun.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 19.a stavka 1. Zakona o porezu na dohodak (Narodne novine, broj 115/16, 106/18, 121/19, 32/20, 138/20, 151/22, 114/23, 152/24), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22, 05/25), Gradsko vijeće Grada Ivanić-Grada na svojoj \_\_. sjednici, održanoj dana \_\_\_\_\_\_\_\_\_ 2025. godine, donijelo je sljedeću

**O D L U K U**

**o visini poreznih stopa godišnjeg poreza na dohodak**

Članak 1.

Ovom Odlukom utvrđuju se visine poreznih stopa godišnjeg poreza na dohodak za porezne obveznike na području Grada Ivanić-Grada.

Članak 2.

Porezne stope iz članka 1. ove Odluke utvrđuju se kako slijedi:

* niža porezna stopa 21 %,
* viša porezna stopa 31 %.

Članak 3.

Ova Odluka objavit će se u „Narodnim novinama“ i „Službenom glasniku Grada Ivanić-Grada“, a stupa na snagu 1. siječnja 2026.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2025. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o visini poreznih stopa godišnjeg poreza na dohodak |
| **PRAVNI TEMELJ:** | Na temelju članka 19.a stavka 1. Zakona o porezu na dohodak (Narodne novine, broj 115/16, 106/18, 121/19, 32/20, 138/20, 151/22, 114/23, 152/24), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22, 05/25) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

**I. Pravni temelj za donošenje Odluke**

Pravni temelj za donošenje ove Odluke su odredbe članka 19.a stavka 1. Zakona o porezu na dohodak (Narodne novine, broj 115/16, 106/18, 121/19, 32/20, 138/20, 151/22, 114/23, 152/24) te članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22, 05/25) koje propisuju nadležnost Gradskog vijeća Grada Ivanić-Grada da donosi odluke i druge opće akte kojima se uređuju pitanja iz samoupravnog djelokruga Grada Ivanić-Grada.

**II. Ocjena stanja, osnovna pitanja koja se trebaju urediti i svrha koja se želi postići donošenjem Odluke**

Godišnji porez na dohodak, prema Zakonu o porezu na dohodak, plaća se po nižoj stopi na poreznu osnovicu do visine 60.000,00 eura te po višoj stopi na dio porezne osnovice koji prelazi iznos od 60.000,00 eura.

Porezne stope godišnjeg poreza na dohodak određuju predstavnička tijela jedinica lokalne samouprave svojom odlukom u granicama prema Zakonu o porezu na dohodak, i to:

1. općina - nižu stopu u granicama od 15 % do 20 % te višu stopu u granicama od 25 % do 30 %;
2. **grad - nižu stopu u granicama od 15 % do 21 % te višu stopu u granicama od 25 % do 31 %;**
3. veliki grad i grad sjedište županije - nižu stopu u granicama od 15 % do 22 % te višu stopu u granicama od 25 % do 32 %;
4. Grad Zagreb - nižu stopu u granicama od 15 % do 23 % te višu stopu u granicama od 25 % do 33 %.

Odluka predstavničkog tijela jedinice lokalne samouprave o visini poreznih stopa godišnjeg poreza na dohodak objavljuje se u „Narodnim novinama“, a donosi se najkasnije do kraja studenoga tekuće godine, sa stupanjem na snagu 1. siječnja iduće godine i primjenjuje se do donošenja nove odluke.

**III. Ocjena sredstava potrebnih za provođenje Odluke**

Za provedbu ove Odluke nije potrebno osigurati dodatna sredstva u proračunu Grada Ivanić-Grada.

**IV. Obrazloženje odredbi prijedloga Odluke**

**Člankom 1.** utvrđuje se predmet uređenja Odluke.

**Člankom 2.** utvrđuju se visine poreznih stopa godišnjeg poreza na dohodak za porezne obveznike na području Grada Ivanić-Grada, i to niža porezna stopa 21 % te viša porezna stopa 31 %.

**Člankom 3.** utvrđuje se obveza objave Odluke u „Narodnim novinama“ i „Službenom glasniku Grada Ivanić-Grada“ te stupanje na snagu Odluke 1. siječnja 2026.